AAP का दफ्तर छीने जाने पर भड़के अरविंद केजरीवाल, बोले - हम सड़क से ही काम करते रहेंगे  
आम आदमी पार्टी का दफ्तर छीने जाने पर केजरीवाल का पलटवार
'बीजेपी बुरी तरह बौखला गई है, वह झूठे आरोप लगा रही है'
'ऐसा पहली बार होगा जब स्टेट की रूलिंग पार्टी का ऑफिस स्टेट में नहीं हो'
केजरीवाल ने कहा कि आजादी के बाद पहली बार ऐसा हुआ होगा जब किसी स्टेट की रूलिंग पार्टी का ऑफिस स्टेट में नहीं हो. कांग्रेस के दिल्ली में चार ऑफिस और एक प्लॉट हैं, वहीं बीजेपी के दिल्ली में 7 ऑफिस और एक प्लॉट हैं. आरजेडी और बीएसपी के भी ऑफिस दिल्ली में है, लेकिन हमारी पार्टी का ऑफिस बंद कर दिया. केजरीवाल ने कहा कि हमारे पीछे ये इसलिए पड़े हुए हैं क्योंकि हमने दिल्ली में काम किया है. हमने दिल्ली में बिजली के दाम देश में सबसे कम कर दिया. बिजली कंपनियों की माफियागिरी बंद कर दी, तो वो तो चुप नहीं बैठेंगे. हमने पानी फ्री कर दिया, तो पानी माफिया, टैंकर माफिया तो चुप नहीं बैठेंगे.    उल्लेखनीय है कि दिल्ली सरकार ने आईटीओ के पास दीनदयाल उपाध्याय मार्ग पर 206, राउज़ एवेन्यू 'आप' को दफ्तर के लिए आवंटित किया है. यह दफ्तर पिछले डेढ़ सालों से यहां से चल रहा है. 23 अप्रैल को दिल्ली में एमसीडी के चुनाव होने हैं, ऐसे में इस फैसले की टाइमिंग को लेकर भी सवाल खड़े किए जा रहे हैं. केजरीवाल ने कहा, 'एक ऑफिस का होना हमारा अधिकार है. हम समर्थन नहीं मांग रहे. यह वैध तरीके से आवंटित हुआ. हम कार्यालय के लिए फिर मांग करेंगे. लोगों ने हमें जगह देने की पेशकश की है.'
उल्लेखनीय है कि दिल्ली सरकार ने आईटीओ के पास दीनदयाल उपाध्याय मार्ग पर 206, राउज़ एवेन्यू 'आप' को दफ्तर के लिए आवंटित किया है. यह दफ्तर पिछले डेढ़ सालों से यहां से चल रहा है. 23 अप्रैल को दिल्ली में एमसीडी के चुनाव होने हैं, ऐसे में इस फैसले की टाइमिंग को लेकर भी सवाल खड़े किए जा रहे हैं. केजरीवाल ने कहा, 'एक ऑफिस का होना हमारा अधिकार है. हम समर्थन नहीं मांग रहे. यह वैध तरीके से आवंटित हुआ. हम कार्यालय के लिए फिर मांग करेंगे. लोगों ने हमें जगह देने की पेशकश की है.'